Sekundoj (filmo)

Sekundoj (angle: Seconds) estas usona sciencfikcia kaj suspensfilma filmo en nigrablankaĵo de 1966 reĝisorita fare de John Frankenheimer, kun Rock Hudson kaj John Randolph en la gvidroloj.

La scenaro estas bazita sur samnoma romano de David Ely (1963). Ĉi tiu estas la lasta filmo nigrablanka de Frankenheimer. Li reĝisoris la filmon post [[The Manchurian Candidate (1962 filmo)|The Manchurian Candidate]] (1962) kaj Seven Days in May'' (1964) kaj tiuj tri filmoj nomiĝas "La Paranoia Trilogio de Frankenheimer".

La termino "Sekundo" en la filmo ne rilatas al sekundo sed al persono kiu "malaperis" kaj nun vivas denove en malsama identeco.

Tio estis la nura provo de Hudson aperi en tia fikcia suspensfilmo post aperado plejparte en romantikaj komedioj. Tra la jaroj, la filmo iĝis kulta filmo.

Kameraisto James Wong Howe estis nomumita por Oskaro por plej bona nigrablanka fotarto.

John Frankenheimer estis nomumita por la Ora Palmo.

En 2015, la filmo estis selektita por konservado en la Nacia Filmarkivo de Usono fare de la Biblioteko de Kongreso por esti de kultura, historia kaj estetika graveco.

 Intriga resumo 
Arthur Hamilton (John Randolph) estas riĉa mezaĝa bankisto. Li sentiĝas malplena en sia vivo, lia rilato kun lia edzino Emily (Frances Reed) estas malvarma kaj fremdiĝita sur la rando de krizo kaj ilia nura filino jam ne plu loĝas kun ili.

Iun tagon li ricevas alvokon de maljuna amiko nomita Charlie, kiun Artur opiniis forpasinta, pri la ebleco de nova vivo kaj iu ŝovas noton en lian manon kun adreso por alveni tien.

Arthur alvenas en grandan viandfabrikon, estas metita en netravideblan kofrujon de viandkamiono kaj alvenas en la konstruaĵon de sekreta organizo konata kiel la "Firmao", kie li estas intervjuita fare de la posedanto de la firmao "Robbie" (Jeff Corey) kiu klarigas al li ke por ŝanĝi lian mizeran vivon kaj je kosto de 30,000 USD li suferos radikalan kirurgion por ŝanĝi sian identecon kaj preni la vizaĝon de mortinto nomita Tony Wilson. La firmao prizorgos la "morton" de Hamilton en akcidenta fajro en hotelo kaj ankaŭ movos lin en Kalifornio por alklimatiĝo.

Hamilton hezitas sed estas finfine konvinkita kaj subskribas. Li estas prenita al operaciejo kaj spertas ampleksan kirurgion por ŝanĝi sian aspekton al bela juna viro nomita Tony Wilson (Rock Hudson). Li flugas al Los-Anĝeleso kie li restas por alklimatiĝi en vilao apud la strando ĉe Malibu kiel retiriĝema pentristo. La firmao provizas lin per servisto nomita Johano (Wesley Eddy).

Sur la strando li renkontas junan virinon nomitan Nora Marcus (Saloma Jens) kaj amikeco formiĝas inter ili. Ŝi rakontas al li ke ŝi forlasis ŝian edzon kaj du infanojn por esti libera. Ŝi ne rivelas al li ke ŝi estas fakte dungita fare de la "firmao". Por igi lin sentiĝi juna, ŝi kondukas lin al vinfestivalo kie ili trinkas, ebriiĝas kaj nude tretas vinberojn.

Johano organizas partion por li ĉe la vilao kaj Tony komencas ebriiĝi kaj malkovri aferojn pri li mem, la aliaj gastoj rigardas lin kun kolerego kaj tiam iĝas klare al li ke ili ankaŭ fakte "sekunditaj".

Tony revenas al lia familia domo akompanita fare de Johano sed lia edzino ne rekonas lin. Li postulas de Robbie reveni al sia antaŭa stato sed ne scias ke tio ne estas ebla.

Li estas katenita, neklariĝinte transportita  al operaciejo kiam pastro deklamas rekviemon por lia animo kaj li estas denove enigita en operaciejon kie li estos preparita porĉiame dormi kaj liaj organoj estos uzitaj por alia kliento de la "Firmao".

 Rolantaro 
AktoroRoluloNotoRock HudsonTony WilsonJohn RandolphArthur HamiltonbankistoSalome JensNora MarcusDungito de la "Firmao"Frances ReidEmily HamiltonLa edzino de ArturJeff CoreyRubbieManaĝero de la "Firmao"Wesley EddyJohanoServisto nome de la "Firmao"

 Literaturo 

 </ref>




 Eksteraj ligiloj 




 Filmoj Vi eble Perdis – Ep 13: Sekundoj
 Tri Kialoj: video de Sekundoj sur la Criterion Kolekto

Kategorio:Usonaj filmoj
Kategorio:Kultaj filmoj
Kategorio:Sciencfikciaj filmoj
Kategorio:Filmoj adaptitaj de libroj
Kategorio:Usonaj nigrablankaj filmoj
Kategorio:Filmoj de Paramount Pictures
Kategorio:Filmoj aperintaj en 1966